cyanic-selkie/wikianc huggingface dataset:
Portugalin parlamenttivaalit 2019
Poliittinen järjestelmä
Portugalin ja sen autonomisien alueiden (Azorit ja Madeira) lisäksi ulkomailla asuville kansalaisille on varattu edustus: Euroopassa asuville kaksi paikkaa samoin kuin Euroopan ulkopuolella asuville portugalilaisille.
Äänestäminen
Äänestäjäksi rekisteröityminen tapahtuu automaattisesti. Äänioikeus on kaikilla vähintään 18 vuotta täyttäneillä.
Ennakkoäänestys on mahdollista mm. sairaalassa oleville potilaille ja ulkomailla asuville.
Portugalissa on käytössä listavaalit. Äänestyslipukkeessa on listattu kaikki ehdolla olevat puolueet, joista äänestäjä merkitsee rastilla sen, jolle antaa äänensä.
Tulokset
Uusina puolueina parlamenttiin nousivat Chega, Liberaali aloite ja LIVRE. Näistä vain LIVRE oli osallistunut aikaisempiin vaaleihin, muttei saanut niissä ehdokkaita läpi. .
Hallitusneuvottelut
Costa aloitti odotetusti hallitusneuvottelut, mutta koska ei saanut yksin enemmistöä, hän turvautui vasemmistoblokin ja kommunistien tukeen muodostaakseen hallituksen, jotka olivat tukeneet Costan hallitusta jo edellisellä kaudella. Tästä sosialistien vasemmiston ja kommunistien tuella rakennetusta hallituksesta käytetään nimitystä geringonça ("hilavitkutin"). . pienoiskuva|Vuoden 2019 vaaleissa käytetty äänestyslipuke.
William Hootkins
pienoiskuva|William Hootkins vuonna 2002. William Michael "Hoot" Hootkins (5. heinäkuuta 1948 – 23. lokakuuta 2005) oli amerikkalainen näyttelijä. Hänen tunnetuimpia roolejaan lienevät Jek Porkins Tähtien sodasta, Majuri Eaton Kadonneen aarteen metsästäjistä ja komisario Eckhardt Batmanista.
Näyttelijänura
Hootkins esiintyi monissa kulttirooleissa, mikä teki hänestä suositun esimerkiksi Jek Porkinsin roolista George Lucasin elokuvassa Tähtien sota. Hän esiintyi merkittävissä osissa elokuvissa Hardware (1990), Like Father, Like Santa (1998) ja Hear My Song (1991). Hän oli myös Crash Bandicoot 3: Warped -pelissä Dingodilen ääninäyttelijä.
Kuolema
Hootkins kuoli haimasyöpään Santa Monicassa, Kaliforniassa, 23. lokakuuta 2005 57-vuotiaana.
Penn & Teller’s Smoke and Mirrors
Penn & Teller’s Smoke and Mirrors on yhdysvaltalaisen taikuri- ja koomikkokaksikko Penn & Tellerin ideoima, julkaisematta jäänyt videopeli. Se oli kokoelma minipelejä, jotka yhtä poikkeusta lukuun ottamatta tehtiin yksinomaan sitä tarkoitusta varten, että pelin omistaja voisi huijata ystäviään eri keinoin.
thumb|Penn ja Teller
Historia
Penn & Teller’s Smoke and Mirrors jäi julkaisematta vuonna 1995 Sega Mega-CD -formaatin vanhennuttua ja Imagineering-pelitalon ajauduttua konkurssiin. Uutta julkaisijaa pelille ei löytynyt. Joitakin arvostelukappaleita oli kuitenkin ehditty lähettää pelialan lehdille, ja pelistä julkaistiin arvostelu muun muassa Electronic Gaming Monthlyssa ja VideoGamesissa.
Peli
Pelissä on useita minipelejä. Ne ovat:
Desert Bus
Desert Busissa pelaaja ohjaa Las Vegasista Phoenixiin autiomaan halki suoralla tiellä ajavaa linja-autoa, jonka matka kestää kahdeksan tuntia. Pitkästä kestosta ja monotonisuudesta huolimatta ajaminen vaatii pelaajalta valppautta, sillä ratti viettää oikealle. Tien sivuun ajaminen johtaa hinaukseen takaisin lähtöpisteeseen. Perille pääsystä saa yhden pisteen. Penn ja Teller keksivät Desert Busin Eddie Gorodetskyn kanssa kannanottona 1990-luvun keskusteluun videopelien väkivaltaisuudesta, tarkoituksenaan keksiä aiheeltaan realistinen ja mahdollisimman tylsä peli.
Penn & Teller’s Smoke and Mirrorsin jäätyä julkaisematta Desert Bus painui unohduksiin, kunnes syyskuussa 2005 Lost Levels -verkkosivusto sai haltuunsa erään arvostelukappaleen ja tarjosi sen ladattavaksi. Marraskuussa 2007 ryhmä kanadalaisia koomikoita järjesti ensimmäisen Desert Bus for Hope -tapahtuman, jossa he maratonpelasivat Desert Busia, striimasivat tapahtuman verkkoon ja keräsivät lahjoituksia Child’s Play -järjestölle. Onnistunut tapahtuma on järjestetty vuosittain uudestaan.
Vuonna 2011 Desert Bus julkaistiin iOS- ja Android-laitteille. Myös sen tuotot kanavoidaan Desert Bus for Hopen kautta Child’s Playlle.
Vuonna 2013 ilmestyi peli Desert Bus 2600 Atari 2600:lle. Peli sai Retro Video Game Magazinelta kolme tähteä viidestä.
Mofo the Psychic Gorilla
Yliluonnolliset ajatusvoimat saanut Mofo-gorilla yrittää arvata pelaajan korttipakasta nostaman kortin kysymysten avulla. Mofon käyttäessä voimiaan toinen pelaaja kirjoittaa salakoodin, jonka avulla hän merkitsee arvauksen kortin maasta ja arvosta.
Sun Scorcher
Sun Scorcher on yläpuolen näkökulmasta pelattava ammuntapeli, jonka tarkoituksena on vitsailla konsolipelien erityisominaisuuksista. Avaruudessa sijaitseva emoalus lähettää Maahan vaarallisia termografiikkasäteitä, jotka vaikuttavat televisioruudun toimintaan pelaajan tuhotessa emoaluksen.
Smoke and Mirrors
Smoke and Mirrors on sivuttaisvierittävä lähitaistelupeli, jossa skeptikot Penn & Teller kilpailevat taikuuden aitoudesta taikurikaksikko "Stinkbomb & Rot" vastaan. Pelaaja ohjaa Penn & Telleriä sekä näiden stunttihenkilöitä. Pelissä ovat mukana myös cameo-roolissa muusikot Debbie Harry ja Lou Reed.
Albert Collon
Albert Collon oli belgialainen jääkiekkoilija, pelipaikaltaan hyökkääjä. Hän pelasi urallaan viisi kautta Belgian pääsarjassa Le Puck d’Anversin joukkueessa vuosina 1925–1930. Collon edusti myös Belgiaa Sankt Moritzin talviolympialaisissa 1928, joissa hän pelasi kolme ottelua ilman tehopisteitä sekä Ranskan, Itävallan ja Saksan MM-kilpailuissa 1930, joissa hän pelasi yhden ottelun ilman tehopisteitä. Collon kuului Belgian joukkueeseen myös Sveitsin EM-kilpailuissa 1926, Itävallan EM-kilpailuissa 1927 ja Unkarin EM-kilpailuissa 1929. Itävallassa 1927 hän saavutti EM-hopeaa.
Hugo Otava
Hugo Otava opiskeli Turun Taideyhdistyksen piirustuskoulussa vuosina 1907–1911. Hän debytoi Helsingissä vuonna 1911. Otava osallistui lukuisiin Suomen Taiteilijain näyttelyihin. Ulkomailla hän osallistui näyttelyihin Kööpenhaminassa, Tukholmassa, Oslossa, Göteborgissa ja Lyypekissä. Kuvittajana hän saattoi päätökseen Aarno Karimon kesken jääneen Kalevalan kuvituksen. Kalevala valmistui 1953 ja sisälsi noin 2 500 kuvaa. Otava kuului Pro Natura -ryhmään.
Tampereen taidemuseon ja Turun taidemuseon kokoelmissa on Hugo Otavan teoksia. Otava sai ylimääräisen palkinnon Vaasan itsenäisyyspatsaskilpailussa 1935 ja Elannon suihkukaivoveistoskilpailussa 1936. Hänet palkittiin myös Kiven kuvituskilpailussa 1944 (Kullervo).
Juha Siro
Juha Siro (s. 24. kesäkuuta 1951 Tampere) on tamperelainen kirjailija, runoilija, kirjallisuuskriitikko ja graafikko.
Siron esikoisrunoteos Vapaa pudotus ilmestyi 1998 ja sai Suomen Kirjailijaliiton vuoden parhaan esikoisteoksen palkinnon. Vuonna 2009 ilmestynyt romaani Marilynin hiuspinni valittiin vuoden 2010 Runeberg-palkintoehdokkaaksi. Tämän lisäksi Siro on palkittu muun muassa Olvi-säätiön kirjallisuuspalkinnolla vuonna 2000. Hänen viimeisin runoteoksensa, 365 tekstistä muodostuva runokokoelma Babel, julkaistiin vuonna 2013. Siron ensimmäinen nuortenromaani Oiva ja aikasormus ilmestyi vuonna 2021. Tuorein romaani Valovuosi ilmestyi vuonna 2022.
Juha Siro on julkaissut kirjallisuuskritiikkejä eri medioissa ja toiminut Aamulehden kirjallisuuskriitikkona 2003 – 2007. Pirkanmaan taidetoimikunnan kirjallisuuden asiantuntijajäsenenä hän toimi vuosina 2007 – 2012. Siron tekstejä on käännetty unkariksi, englanniksi ja venäjäksi.
Variationen für Orchester (Webern)
Variationen für Orchester ("Muunnelmia orkesterille", op. 30) on Anton Webernin vuosina 1940–1941 orkesterille säveltämä teos. Se on yksiosainen ja koostuu teemasta sekä kuudesta muunnelmasta. Teoksen ensiesitys oli 3. maaliskuuta 1943 Sveitsin Winterthurissa. Kapellimestarina toimi Hermann Scherchen. Säveltäjän sallittiin poistuvan Itävallasta esitystä seuraamaan, vaikka kotimaassa hänen musiikkiaan ei saanut esittää. Kyseessä oli hänen viimeinen matkansa Itävallan ulkopuolelle. Webern ei enää myöhemmin kuullut ainoankaan teoksensa kantaesitystä.
A Dustland Fairytale
A Dustland Fairytale on yhdysvaltalaisen rockyhtye The Killersin kappale, joka julkaistiin neljäntenä singlenä yhtyeen kolmannelta studioalbumilta Day & Age 9. toukokuuta 2009. Kappale on yhtyeen jäsenten Brandon Flowersin, Dave Keuningin, Mark Stoermerin ja Ronnie Vannuccin kirjoittama ja sille kuvattiin edellisten singlejen tapaan musiikkivideo.
”A Dustland Fairytale” ylsi Britannian singlelistalla parhaimmillaan sijalle 137.
Kotajärvi (Heinola, kirkonkylä)
Kotajärvi on Päijät-Hämeessä Heinolassa Heinolan kylän lähellä sijaitseva järvi.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Kotajärven valuma-alueeseen (14.133) se kuuluu. Järven vedenpinnan korkeus on 77,6 metriä mpy.
Rachel Ward
thumb|Rachel Ward vuonna 2009. Rachel Claire Ward (s. 12. syyskuuta 1957 Chipping Norton, Oxfordshire, Englanti) on englantilainen näyttelijä ja ohjaaja, joka on ollut kolme kertaa Golden Globe -ehdokkaana.
Näyttelijänä hänet tunnetaan muun muassa elokuvista Sharky hoitaa homman (1981), Against All Odds (1984) ja Hyvä vaimo (1997) sekä minisarjoista Okalinnut (1983) ja Viimeisellä rannalla (2000). Hän on näytellyt myös televisiosarjoissa Monarch Cove ja Rain Shadow. Ward on ohjannut useita lyhytelokuvia kuten The Big House (2000) ja Martha's New Coat (2003). Hänen uusin työnsä on ohjaus Beautiful Kate (2008).
Yksityiselämä
Ward on naimisissa näyttelijä Bryan Brownin kanssa. Avioliittoon heidät vihittiin 16. huhtikuuta 1983. Heillä on kolme lasta, kaksi tytärtä Rosie (s. 1984) ja Matilda (s. 1986) sekä poika Joe (s. 1992).
Simpsonit (27. tuotantokausi)
'''Simpsoneiden 27. tuotantokausi''' alkoi 27. syyskuuta 2015.
Nainen unesta (Every Man's Dream)
Marge jättää Homerin, joka alkaa tapailla Lena Dunhamin esittämään nuorta apteekkaria. Mukana myös Girls-sarjan tähdet.
Savustetun käryä (Cue Detective)
Homerin ylivertainen savustuspönttö varastetaan, ja grillikausi on totaallisen pilalla.
Viimeinen aski (Puffless)
Patty ja Selma päättävät viimeinkin lopettaa tupakoinnin kuultuaan heidän isänsä kuoltua keuhkosyöpään, mutta retkahduksia ei voi välttää.
Hirveä halloween (Halloween of Horror)
Halloween saapuu, ja mitään yliluonnollista ja ei tunnu tapahtuvan. Homer ja Bart vain haluavat sisustaa talonsa uskomattoman kauhistuttavaksi.
Wanted: Dead, Then Alive
Sideshow Bob onnistuu viimein tappamaan Bartin, mutta palauttaa tämän toistuvasti eloon voidakseen tappaa hänet uudestaan. Bart saa viimeisen naurun.
Homerzilla
Homerin näköinen valtava hirviölisko hyökkää 1950-luvun japanilaiseen suurkaupunkiin.
Telepaths of Glory
Lisa ja Milhouse saavat supervoimat, mutta Milhouse alkaa väärinkäyttäänä voimiaan.
Rikas rakas (Friend with Benefit)
Simpsonit tutustuvat ökyrikkaaseen perheeseen, mutta Lisan uusi ystävä osaa olla yllättävän moukkamainen.
Lisa S:llä (Lisa with an 'S')
Homer häviää pokerissa jonka takia Lisa joutuu töihin kuitatakseen Homerin pokerivelat.
Paatti keinuu (Paths of Glory)
Lisa yrittää palauttaa 1800-luvun springfieldliäisnaisekeksijän tahratun maineen.
Teinimutanttimaito (Teenage Mutant Milk-caused Hurdles)
Homer alkaa ostaa uutta halvempaa maitoa, jolla tuntuu olevan kyseenalaisia terveysvaikutuksia.
Barthood (Barthood)
Tarina nuoren keltaisen pojan kasvukivuista ja matkasta kohti aikuisuutta.
Apua Apulle (Much Apu About Something)
Apun veljenpoika Jamshed kunnostaa Kwik-E-Martin nykyaikaisempaan muotoon, mikä ilahduttaa asiakkaita, muttei myyjää. Bart lopettaa keppostelun.
Rakkauden algoritmi (Love Is in the N2-O2-Ar-CO2-Ne-He-CH4)
Yksinäisestä ystävänpäivästä kärsinyt professori Frink päättää valjastaa tieteen voiman rakkauden käyttöön.
Laura Voutilainen (albumi)
Laura Voutilainen on suomalaisen iskelmälaulaja Laura Voutilaisen esikoisalbumi vuodelta 1993.
Simpsonit (27. tuotantokausi)
Kulkureiden kuningatar (Gal of Constant Sorrow)
Bartin komeron uusi alivuokralainen paljastuu mestarilaulajaksi, ja Lisa haluaa järjestää hänelle konsertin.
Laura Voutilainen (albumi)
Albumin sävellyksistä vastaavat entisen Jugoslavian alueen muusikot, jotka olivat paossa Bosnian sotaa ja keikkailivat Suomessa. Levy syntyi siinä järjestyksessä, että ensin balkanilaismuusikot tarjosivat sävellyksiään lahtelaisen Ari Laurilan Unirecordsille, ja vasta sen jälkeen tämän puoliso Hannele Laurila päätti etsiä niille sopivan esittäjän, joka löytyikin naapurikunnasta Hollolasta. Aiemmin mallina ja videoalalla toiminut Hannele Laurila ryhtyi Voutilaisen manageriksi. Vaikka levy tehtiin paljolti Unirecordsin resurssein, se julkaistiin Finnlevy-merkillä. Sanoitukset laati Fazer-Finnlevyn silloinen ohjelmistopäällikkö Turkka Mali, jolla on Hannele Laurilan ohella ansionsa Voutilaisen ”löytäjänä” ja ”tuotteistajana”.
Albumia myytiin 117 000 kappaletta, mikä teki siitä vuoden 1994 myydyimmän äänitteen Suomessa. Albumi nousi ylimmillään Suomen virallisen listan sijalle 6 ja pysyi listalla yhteensä 34 viikkoa. Voutilainen palkittiin vuoden 1994 naissolistin Emma-palkinnolla.
Simpsonit (27. tuotantokausi)
Lisa eläinlääkärinä (Lisa the Veteriarian)
Kun Lisa pelastaa pesukarhun hengen, hän löytää kutsumuksensa eläinlääkärinä. Myös Marge keksii uuden, sotkuisen työpaikan.
Środan piirikunta (Ala-Sleesian voivodikunta)
Środan piirikunta on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 55 079. Piirikunta on jaettu viiteen maalaiskuntaan, jotka ovat Kostomłoty, Malczyce, Miękinia, Środa Śląska sekä Udanin ja niissä on kylien lisäksi yksi kaupunki; hallintokeskus Środa Śląska.
Simpsonit (27. tuotantokausi)
Marge hyökkää! (The Marge-ian Chronicles)
Koko perhe ilmoittautuu vapaaehtoisiksi Mars-planeetalle lähetettäviksi astronauteiksi.
Środan piirikunta (Ala-Sleesian voivodikunta)
Środan piirikunnan työttömyysaste oli vuoden 2018 lopussa viisi prosenttia. vasen|pienoiskuva|220px|Piirikunnan väestöpyramidi 2014. Vuoden 2019 lopussa Środan piirikunnassa arvioitiin olevan 55 079 asukasta, joista 50,5 prosenttia naispuolisia ja 49,5 prosenttia miespuolisia. Puolan väestönlaskennassa 2011 väkiluvun laskettiin olevan 51 596 ja sen ennakoidaan vuoteen 2050 mennessä kasvavan 56 239 asukkaaseen. Alle 18-vuotiaiden arvioitiin vuoden 2019 lopussa muodostaneen 19,1 prosenttia piirikunnan väestöstä, työikäisten 62,2 prosenttia ja eläkeikäisten 18,6 prosenttia väestön keski-iän ollessa 40,4 vuotta. Elävänä syntyneiden määrä oli vuonna 2019 yhteensä 581 lasta.
Simpsonit (27. tuotantokausi)
Valheista vapaa (The Burns Cage)
Waylon Smithers masentuu tajuttuaan, ettei johtaja Burns pohjimmiltaan välitä hänestä. Homer löytää Smithersille poikaystävän, jolloin Smithers eroaa Burnsin palveluksesta, mutta ei lopulta pysty unohtamaan Burnsia.
Fland Canyon (Fland Canyon)
Takaumajaksossa nähdään Simpsonien ja Flandersien yhteinen lomaretki Grand Canyon -kanjonille.
Rakkauden kuriiri (To Courier with Love)
Homer lupaa kuljettaa huippusalaisen ja arvokkaan salkun Pariisiin saadakseen samalla ilmaisen romanttisen matkan Margen kanssa.
Simprovisointia (Simprovised)
Homer ryhtyy stand up -koomikoksi, jotta hän saisi luottamuksensa takaisin. Marge auttaa Bartia puumajan kunnostamisessa.
Oranssi on uusi keltainen (Orange is the New Yellow)
Marge joutuu naisvankilaan, mutta alkaa nauttimaan vankilaelämästä.
Herbert Salu
Herbert Salu (1911–1988 ) oli virolainen kirjallisuudentutkija ja kirjailija. Hänen kirjallisuuden alan tutkimuksistaan pidetään merkittävinä muun muassa niitä, jotka käsittelevät esimerkiksi Eduard Vildeä, Juhan Liiviä ja virolaista symbolismia. Hänen tuotannossaan on myös Viron kulttuurihistoriaan liittyviä romaaneja, kuten Lasnamäe lamburid (1978).
Salu siirtyi pois Virosta 1943 ja asui Ruotsissa ja Suomessa.
Stine Meland Tomb
Stine Meland Tomb (s. 27. kesäkuuta 1986) on norjalainen yleisurheilija, joka kilpailee 400 metrillä ja 400 metrin aidoissa. Tomb edustaa Sportsklubben Vidar -nimistä seuraa.
Sisähallissa Tomb on voittanut Norjan mestaruuden 400 metrin aitajuoksussa vuosina 2005 ja 2006. Ulkoradoilla hän on voittanut Norjan mestaruuden 400 metrillä vuosina 2005 ja 2010 sekä 400 metrin aitajuoksussa vuonna 2010. Vuonna 2010 Barcelonassa pidetyissä yleisurheilun EM-kisoissa hän juoksi 400 metrin aidoissa oman ennätyksensä 57,10 sekuntia, mutta ei päässyt välieriin. Yleisurheilun Euroopan joukkuemestaruuskilpailuissa vuonna 2011 Tomb paransi 400 metrin aitojen ennätyksekseen 56,38 sekuntia. Daegun MM-kisoissa 2011 hän karsiutui 400 metrin aitojen alkuerissä juostuaan ajan 57,51.
Aitjärvi
Aitjärvi on Päijät-Hämeessä Heinolassa Heinolan kylän lähellä sijaitseva järvi.
Maantietoa
Järven pinta-ala on 1,9 hehtaaria, se on 300 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 750 metriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Kotajärven valuma-alueeseen (14.133) se kuuluu. Järven vedenpinnan korkeus on 92,5 metriä mpy.
Runaways (The Killersin kappale)
”Runaways” ylsi Britannian singlelistalla parhaimmillaan sijalle 18.
Tennis kesäolympialaisissa 2016 – miesten nelinpeli
Miesten tenniksen nelinpelit kesäolympialaisissa 2016 pelattiin 6.–12. elokuuta 2016 välisenä aikana. Ottelut pelattiin Barra Olympic Parkissa, Barra da Tijucassa, Brasiliassa.
Kilpailun järjestämisestä vastasivat Kansainvälinen olympiakomitea (KOK) sekä International Tennis Federation (ITF), ja se oli osa miesten ATP-kiertuetta.
Puolustava mestaripari Bob Bryan ja Mike Bryan eivät osallistuneet turnaukseen. Turnauksen voittivat espanjalaiset Marc López ja Rafael Nadal.
Sijoitetut
<li> /  (1. kierros) <li> /  (1. kierros) <li> /  (puolivälierät) <li> /  (1. kierros)
<li> /  (loppuottelu) <li>  / (olympiavoittajat) <li> /  (välierät) <li> /  (puolivälierät)
Sudenveri
Sudenveri on Jenny Kangasvuon vuonna 2012 ilmestynyt esikoisromaani. Se sai Kuvastaja-palkinnon vuonna 2013.
Jenny Kangasvuo
Jenny Kangasvuo (s. 1975) on suomalainen kulttuuriantropologi ja kirjailija. Hänen esikoisromaaninsa Sudenveri ilmestyi 2012. Se sai Kuvastaja-palkinnon. Hänen kaksi novelliaan on palkittu Atorox-palkinnolla.
Kangasvuon vuonna 2014 julkaistu väitöskirjatutkimus käsitteli suomalaista biseksuaalisuutta.
Roman Rotenberg
thumb|upright|Roman Rotenberg Roman Borisovitš Rotenberg (s. 7. huhtikuuta 1981 Leningrad) on yrittäjä, johtaja ja urheilualan vaikuttaja. Hän kuuluu Rotenbergien sukuun ja on liikemies Boris Rotenbergin poika.
Roman Rotenberg on muun muassa Helsinki-hallin (entinen Hartwall-areena) omistajayhtiön hallituksen puheenjohtaja. Hän omistaa osan KHL-seura SKAn Pietarista ja on Gazprombankin varapääjohtaja (vastuualueena asiakkuustoiminta) ja hallituksen jäsen. Hän on Venäjän jääkiekkoliiton ensimmäinen varapääjohtaja, Venäjän jääkiekkomaajoukkueen päämajan johtaja mukaan lukien analyyttinen ja tilasto-osastot; KHL:n hallituksen varapääjohtaja, SKA-jääkiekkoseuran varapääjohtaja ja hallituksen jäsen; Doktor sport -yrityksen (muun muassa Vitawin-brändi, urheiluravinteiden tuotanto ja myynti) sekä muiden urheilumarkkinoinnin, alan median puolella toimivien sekä urheiluvaatteita valmistavien yritysten perustaja.
Rotenberg on myös KHL seura SKA Pietarin päävalmentaja.
Roman Rotenbergillä on Suomen, Venäjän ja Iso-Britannian kansalaisuus, ja hän puhuu sujuvaa suomea. Hän vietti osan lapsuudestaan ja nuoruudestaan Suomessa. Hän harrasti jääkiekkoa ja kirjoitti ylioppilaaksi Pohjois-Haagan urheilulukiosta.
Valkjärvi (Heinola, kirkonkylä)
Valkjärvi on Päijät-Hämeessä Heinolassa Heinolan kylän lähellä sijaitseva järvi.
Roman Rotenberg
Heinäkuussa 2015 hänet asetettiin Yhdysvaltain pakotelistalle, jonka tarkoitus on vastustaa Venäjän politiikkaa Itä-Ukrainassa ja Krimin niemimaalla.
Elämä
Roman Rotenberg syntyi vuonna 1981 Leningradissa. Hänen äidillään Irina Harasella oli hyvä paikka kaupungin kauppalähetystössä, Romanin isä Boris Rotenberg oli ammattiurheilija, judoka, joka voitti useita Neuvostoliiton mestaruuksia ja opetti itsepuolustusta miliisiakatemiassa. Isänisä oli juutalaista sukua ja eteni johtajaksi Krasnaja Zarjan puhelintehtaalla Leningradissa. Äidinisä taas oli inkerinsuomalainen Mikko Haranen, kotoisin Toksovasta Leningradin alueelta. Boris ja Irina olivat tavanneet juuri Toksovassa. Vuonna 1991 Romanin ja hänen pikkuveljensä Borisin vanhemmat päättivät lähteä inkeriläisinä paluumuuttajina Suomeen. Perhe asettui asumaan Helsinkiin.
Valkjärvi (Heinola, kirkonkylä)
Maantietoa
Järven pinta-ala on 3,2 hehtaaria, se on 350 metriä pitkä ja 100 metriä leveä. Järvellä ei ole kartan mukaan saaria. Sen rantaviivan pituus on 800 metriä.
Roman Rotenberg
Elämä
Eremitaasin takana sijainneessa koulussa numero 204 suomea aiemmin opiskellut Roman Rotenberg aloitti Taivallahden ala-asteen kolmannelta luokalta. Suomessa hän jatkoi judo-harrastustaan. Isä oli valmentanut poikaansa viisivuotiaasta saakka ja vienyt hänet mukanaan urheiluleireille. Rotenberg alkoi harrastaa 11-vuotiaana paikallisessa jääkiekkojoukkueessa. Yläasteen jälkeen hän kirjoitti ylioppilaaksi Pohjois-Haagan urheilulukiosta ja suunnitteli ammattijääkiekkoilijan uraa.
Valkjärvi (Heinola, kirkonkylä)
Vesistösuhteet
Järvi sijaitsee Kymijoen vesistössä (vesistöaluetunnus 14) Kymijoen alueen (14.1) Konniveden alueella (14.13), jonka Kotajärven valuma-alueeseen (14.133) se kuuluu. Järven vedenpinnan korkeus on 83,3 metriä mpy.
Roman Rotenberg
Elämä
Vuonna 1999 hänen vanhempansa erosivat ja Romanin isä palasi Pietariin. Roman Rotenbergin mukaan urheilijan uran rakentaminen olisi ollut riskialtista. Isänsä estelyistä huolimatta ja äitinsä vaatimuksesta Rotenberg lähti opiskelemaan Englantiin. Ensin Roman Rotenberg luki vuoden kieltä valmentavalla kurssilla ja pääsi sitten opiskelemaan kansainvälistä liiketaloustoimintaa European Business School Londonissa suorittaen maisterin tutkinnon yritysjohtamisessa.
Ura
Vuonna 2005 Roman Rotenberg palasi Venäjälle, sekä päätti työllistyä muualla kuin oman isänsä ja Arkadi-setänsä yrityksissä. He olivat silloin nousseet Venäjällä merkittäviksi yrittäjiksi ja SMP Pankin omistajiksi. Roman Rotenberg valittiin kaasu- ja öljyjätti Gazpromin viennistä vastaavan Gazprom Exportin lehdistösuhteiden johtajaksi vuonna 2006.
Jääkiekkovaikuttaja
Aleksandr Medvedev alkoi vuonna 2007 ajaa monikansallisen jääkiekon ammattilaisliigan KHL:n perustamista. Perustamishankkeen vetäjäksi määrättiin Gazprom Exportin ulkosuhteiden osasto, kaupallisten sopimusten hoitamista varten perustettiin KHL Marketing. Roman Rotenbergista tuli sen varapääjohtaja. 20.tammikuuta 2015 hän tuli KHL:n hallituksen jäseneksi.
Vuonna 2011 pietarilaisen jääkiekkoseura SKA:n johtokunnan puheenjohtaja Gennadi Timtšenko kutsui Roman Rotenbergin seuran hallituksen varapääjohtajaksi.
11. joulukuuta 2014 Rotenberg nimitettiin Venäjän jääkiekkoliiton hallituksen ensimmäiseksi varapääjohtajaksi, hänen uuteen tehtäväkuvioon kuului liiton ja KHL:n välinen vuorovaikutus, ulkopuolisen rahoituksen hankkiminen sekä Venäjän maajoukkueen markkinointistrategian kokonaisvaltainen kehittäminen, mm. uusien yhteistyökumppaneiden hankkiminen. Nykyisin Roman Rotenberg toimii Venäjän jääkiekkomaajoukkueen päämajan, mukaan lukien analyyttinen ja tilasto-osasto, johtajana.
Hän sai joulukuussa 2016 Venäjän Federaation presidentti Vladimir Putinilta kiitostaulun, jolla huomioitiin Romanin liikunnan- ja urheilun hyväksi tehty työ sekä merkittävä panos venäläisen jääkiekon tukemiseen.
Hän toimii SKA Pietarin päävalmentajana.
Roman Rotenberg kommentoi Pietarin talousfoorumin yhteydessä Venäjän valtionkanva Match TV:lle kysyttäessä hänen mielipidettään siitä, että Kansainvälinen jääkiekkoliitto IIHF onnitteli monia NHL-mestari Vegas Golden Knightsin pelaajia, mutta ei venäläisiä Ivan Barbaševia ja Pavel Dorofejevia. Rotenbergin mukaan Venäjällä onnitellaan kaikkia. Hän lisäsi: "Voin kertoa vain omasta esimerkistäni. Olen asunut ulkomailla, esimerkiksi Suomessa. Ja sanon rehellisesti: siellä on ollut fasismia pitkään. Mitä tulee nykyisiin tapahtumiin, presidenttimme on oikeassa. Tämän kanssa täytyy taistella. Tulevaisuutemme riippuu siitä."
Yritystoiminta Venäjällä
Syksyllä 2010 perustettiin urheiluravinteita valmistava Doktor sport -yritys, jonka takana oli uuteen hankkeeseensa kolmen vuoden ajaksi 20 milj. USD sijoittanut SMP pankki. Yrityksestä ilmoitettiin, että se haluaa valmistaa urheilijoille laadukkaita ja doping-vapaita ravinteita. Idea perustaa Venäjälle oma kotimainen urheiluravinteiden valmistaja kuuluu Aleksandr Medvedeville, joka v.2010 antoi Roman Rotenbergille yhdessä KHL:n urheilulääketieteellisen keskuksen kanssa tehtävän tutkia mahdollisuudet korvata tuontiravinteet.
Yritystoiminnan malliksi valittiin amerikkalainen GNC, joka kuuluu maailman suurimpiin urheilu- ja lisäravinteiden, vitamiinien, energiavalmisteiden ja proteiinien valmistajien joukkoon. Rotenbergin mukaan vuoden kuluttua käynnistämisestä Doktor Sport pääsi omilleen. Heinäkuussa 2015 Doktor Sportilla oli yli 50 myyntipistettä, ja sen ansiosta yritys nousi yhdeksi Venäjän urheiluravinnemarkkinoiden johtavimmaksi toimijaksi. Valmistajan omistaa täysin SMP Bank. Yritys rahoittaa SKA-jääkiekkoseuran toimintaa.
Roman Rotenberg esitti joulukuussa 2014 halukkuutensa hankkia 80 % osuuden Pjotr Makarenkon omistamasta Telesport-markkinointiyrityksestä. Osapuolet eivät julkistaneet kaupan tarkkaa summaa, mutta yrityksen markkinahinnaksi arvioitiin muutama miljardi ruplaa. Telesport on Venäjän merkittävin vaikuttaja urheilumarkkinoinnin, urheilukohteiden hallinnoinnin sekä urheilutapahtumien TV-lähetysten puolella. Toukokuussa 2015 ilmoitettiin, ettei kauppaa onnistuttu saamaan päätökseen, syyksi kerrottiin Telesportin ja Venäjän jalkapalloliiton väliset merkittävät erimielisyydet. Lokakuussa 2016 joukko sponsoreita, mm. Roman Rotenberg, perui omalta osaltaan urheilumarkkinointiyritys Telesportin yrityskaupat.
Heinäkuussa 2015 ilmoitettiin, että Rotenberg suunnittelee ompelu- ja painatusyritys Rossportin hankkimista. Se toimittaa tekstiilejä ja merkkituotteita venäläisille urheiluseuroille, muun muassa SKA-jääkiekkoseuralle. Samassa kuultiin, että samoihin yrityskauppoihin kuuluvat valmistajan tehtaan Kostroman ja Dedovskin kaupungeissa. Asiantuntija-arvioiden mukaan Rotenbergin hankkima osuus saattaa olla 60 miljoonan ruplan luokkaa, kun koko liiketoiminta maksaisi 75-80 miljoonaa ruplaa.
Yritystoiminta Suomessa
Kesällä 2013 Rotenbergien perhe ja Gennadi Timtšenko ostivat Hartwall Arenan toimintaa hallinnoivan Suomalaisen Arena Events Oy:n, joka omistaa 44,98 prosenttia Hartwall-areenan kaikista osakkeista. Samana vuonna syksyllä he ostivat 49 prosenttia Jokerit-jääkiekkoseurasta, joka siirtyi KHL:ään kaudella 2014–2015. Lokakuussa 2014 Roman Rotenberg lunasti Yhdysvaltain pakotelistalle otettujen oman isänsä ja setänsä osuudet. Yrityskauppa toteutettiin Romanin nykyään omistaman hotelli- ja kongressikeskus Långvik Capitalin kautta. Arena Events Oy:n osakkeet on jaettu seuraavasti: kylpylähotelliyhtiö Långvik Capital – 49,5 prosenttia, Roman Rotenberg – yksi prosentti, Gennadi Timtšenkon omistama White Anchor – 49,5 prosernttia.
Långvikin kylpylän kiinteistö ja sen liiketoiminta myytiin nimelliseen yhden euron hintaan Roman Rotenbergille. Seuraavana vuonna myös hän joutui Yhdysvaltain listalle. Tuolloin tehtiin uusi omistusjärjestely ja liiketoiminta siirrettiin yhden euron hintaan Rotenbergien pitkäaikaisten yhteistyökumppaneiden Auvo Niinikedon ja Martti Ahdon Ryokan-nimiselle yritykselle. Kiinteistö jäi Rotenbergin omistukseen.
Yrityskaupoilla oli tarkoitus kiertää pakotteita ja omistus oli tarkoitus palauttaa myyjien nimiin pakotteiden päätyttyä.
Pakotelistoilla
Heinäkuussa 2015 Roman Rotenberg asetettiin Yhdysvaltain pakotelistalle, jonka tarkoitus on vastustaa Venäjän politiikkaa Itä-Ukrainassa ja Krimin niemimaalla. Vuonna 2018 Yhdysvaltain valtiovarainministeriön pakotelistalla oli kolme muutakin Rotenberg-suvun jäsentä, Långvik Capital OY.
Toukokuussa 2019 Hjallis Harkimo osti Rotenbergien perheen ja Gennadi Timtšenkon ulos Jokereista.
Batanes
thumb|200px|Batanesin sijainti Batanes on Filippiinien Cagayan Valleyn alueella sijaitseva provinssi. Sen pääkaupunki on Basco. Se koostuu kymmenestä saaresta, jotka sijaitsevat noin 160 kilometrin päässä Luzonin saaresta. Saarista kolme on asuttuja. Batanesin väkiluku vuoden 2010 väestönlaskennassa oli 16 604.
Aiheesta muualla
20.58333°N, 121.9°W
Käkisalmen vaakuna
pienoiskuva|185x185px|Käkisalmen nykyinen vaakuna Käkisalmen vaakuna on Venäjän Leningradin alueella sijaitsevan Käkisalmen kaupunkikunnan heraldinen tunnus. Vaakunan vuonna 1788 vahvistettu heraldinen selitys kuuluu "katkoisen kilven punaisessa yläkentässä kaksi hopeahaarniskaan puettua käsivartta, jotka pitelevät ylöspäin ojennetuja miekkoja, sinisessä alakentässä hopeinen haikara, joka pitelee jalallaan kultaista kiveä."
Vaakunan historiaa
pienoiskuva|183x183px|Granfeltin vuoden 1892 malliin perustuva Käkisalmen suomalaisajan vaakuna. Venäjän Karjalan keskuspaikaksi jo vuonna 1294 kasvanut Käkisalmi päätyi osaksi Ruotsia Stolbovan rauhassa vuonna 1617. Kaupunki sai 1600-luvulla ensimmäiset sinettinsä, jotka perustuivat Käkisalmen läänin vaakunaan. Sinetistä oli käytössä useita muunnelmia, mutta niiden aiheena olivat kolmitorninen linna, palavat kranaatit sekä kruunu. Ruotsi menetti kaupungin takaisin Venäjälle Uudenkaupungin rauhassa vuonna 1721. Venäläiset katsoivat ruotsalaisvallan aikaisten tunnusten olevan sopimattomia, jolloin Käkisalmelle koko Karjalan maakunnan ohella laadittiinkin ehdotukset uusista vaakunoista vuonna 1729. Käkisalmen vaakunaehdotuksessa esitettiin kaksitorninen punainen linnanportti, jonka yläpuolella oli pienoiskilvellä keisari Pietari Suuren monogrammi. Käkisalmen kaupunki päätyi kuitenkin käyttämään Karjalan maakunnalle suunniteltua vaakunaa, jossa oli kuvattuna Karjalan ruotsalaisvaakunan aseistetut käsivarret, sekä valppauden tunnuksena pidetty hopeinen haikara. Kyseinen vaakuna vahvistettiin virallisesti kaupungin käyttöön vuonna 1788. Ehdotettu porttivaakuna vahvistettiin samana vuonna Savonlinnan vaakunaksi.
Suomen tullessa osaksi Venäjää liitettiin Käkisalmi osana Viipurin lääniä Suomen yhteyteen vuonna 1812. Jo tällöin Käkisalmen vaakunasta oli käytössä muunnelma, jossa aiemman vaakunan kenttien värit olivat vaihtuneet. Vuonna 1892 George Granfelt esitti teoksessaan Finlands städers vapenbok Käkisalmen vaakunan juuri uudemman ulkoasun tavoin. Tällöin käyttöön vakiintuneen vaakunan selitys oli "sinisessä yliskentässä kaksi toisiaan vastaan suunnattua miekkaa pitelevää, kultahaarniskaan puettua käsivartta. Punaisessa alakentässä hopeanvärinen kurki, joka pitelee oikean jalan varpaitten välissä sinistä kiveä." Vaakuna oli Käkisalmen tunnuksena aina vuoteen 1944 asti, jolloin Suomi menetti kaupungin muiden luovutettujen alueiden tavoin Neuvostoliitolle. Käkisalmen suomalaisajan vaakuna on yhä Käkisalmen kaupungin ja maalaiskunnan perinneyhdistysten käytössä.
Neuvostoajan alussa Käkisalmella ei ollut varsinaisia tunnuksia, mutta kaupunki otti 9. syyskuuta 1969 käyttöönsä tunnuksen, jossa oli kuvattuna aallokosta nouseva tähkä, tehdas ja Käkisalmen linna. Käkisalmi palautti 1700-luvun vaakunan takaisin käyttöönsä 25. helmikuuta 1988. Käkisalmen piiri on käyttänyt muunnelmaa kaupungin vaakunasta vuodesta 1997 alkaen.
Särgjärv (Jõemõisa)
Särgjärv on Virossa Jõgevamaalla Mustveen kunnan Pedassaaren kylässä sijaitseva järvi.
Maantietoa
Järvi on 390 metriä pitkä, 250 metriä leveä, ja sen pinta-ala on 6,7 hehtaaria. Se sijaitsee laajalla metsäalueella aivan Sõõru mägien kaakkoispuolella olevalla tasangolla. Järveä kiertää samassa painaumassa oleva 20 metriä leveä metsäinen suovyöhyke. Se on erityisen matala järvi, koska sen itärantojen lähellä on enimmäissyvyys 0,6 metriä ja sen keskellä sijaitsee metrin ylittävä yhtenäinen syvänne. Järven mutapohja on erittäin harvaa eli airolla helposti pöllytettävissä. Siihen pystyy helposti työntämään sauvan 2,5 metrin syvyyteen mutaan. Järvi on autio. Lähimmät tiet tulevat järvestä 100 ja 200 metrin päähän.
Siamin vallankumous 1932
Tausta
250px|thumb|vasen|Kuningas [[Prajadhipok maalauksessa.]] Siamin absoluuttista monarkiaa oli arvosteltu maan lehdistössä jo jonkin aikaa, ennen kuin kritiikin määrä sai huippunsa vuonna 1929 alkaneen maailmanlaajuisen laman iskiessä Siamiin. Absoluuttista monarkiaa oli arvosteltu aiemminkin, mutta nyt lehdistöön alkoi ilmestyä myös ehdotuksia järjestelmän korvaavista malleista. Maan hallinto ei pystynyt tasapainottamaan budjettiaan erottamalla valtion työntekijöitä, koulutuksen rahoituksen leikkauksilla ja verojen korotuksilla. Taloudellisia uudistuksia ei kyetty toteuttamaan tehokkaasti ja esimerkiksi vuonna 1927 taloustieteiden opetus oli tehty laittomaksi. Taloudellisten uudistusten toteuttamisen kyvyttömyys ilmeni lehdistön mukaan esimerkiksi siten, että maan hallinto kieltäytyi poistamasta kultakantaa, joka taas johti lehdistön mukaan esimerkiksi bahtin inflaatioon. Tätä politiikkaa pidettiin esimerkkinä ulkovaltojen vallasta Siamissa. Hallinnon vastaiset mielipiteet levisivät lopulta virkamiehistöönkin, johon hallinto yritti vastata bolševikkien vastaisella lailla, jota muutettiin pian siten, että sitä voitiin käyttää laajemminkin hallinnon arvostelijoita vastaan. Lehtiä suljettiin ja vakavammista rikkeistä annettiin kuolemantuomioita. Lisäksi maahanmuuttolakeja käytettiin arvostelijoiden karkottamiseen ulkomaille.
Yhdysvaltain naisten jääpallomaajoukkue
Historia
1992 Yhdysvallat pelasi ensimmäisen naisten jääpallomaaottelunsa Ruotsia vastaan Bollnäsissä, Ruotsissa. Yhdysvallat hävisi ottelun 9–1.
Siamin vallankumous 1932
Tausta
Tulevan vallankaappauksen seitsemän hengen ydinjoukko kokoontui viiden päivän ajan Ranskan Pariisissa 5. helmikuuta 1927. He kutsuivat itseään nimellä Khana ratsadon eli vapaasti käännettynä "Kansanpuolue". Joukkion aivoina toimi lakiopiskelija Pridi Banomyong, joka vaikutti myöhemmin vallankumouksellisten laatiessa maan perustuslakia. Pariisin kokouksessaan joukko otti kaksi päätavoitetta: muuttaa absoluuttinen monarkia perustuslailliseksi monarkiaksi sekä saavuttaa taloudellisia ja sosiaalisia uudistuksia kuuden kohdan ohjelmalla, johon kuului esimerkiksi julkinen turvallisuus, taloudellinen suunnittelu, tasa-arvo ja kaikille vapaa koulutusjärjestelmä. Seitsemän alkuperäistä vallankumouksellista alkoi hankkia tukijoita muiden Euroopassa opiskelleiden siamilaisten joukosta, sekä vielä tärkeämmin maan upseeriston keskuudesta.
Yhdysvaltain naisten jääpallomaajoukkue
Historia
Yhdysvallat osallistui ensimmäisen kerran jääpallon naisten maailmanmestaruuskilpailuihin Suomessa 2004, historian ensimmäisissä MM-kilpailuissa, joissa se jäi viimeiseksi.
Siamin vallankumous 1932
Vallankaappaus
250px|thumb|Sotilaita kuninkaan palatsin edustalla 24. kesäkuuta 1932. Kesäkuussa 1932 Kansanpuolueella oli noin sata jäsentä ja noin puolet heistä oli armeijasta. Vallankaappaushanke käynnistyi aamulla 24. kesäkuuta 1932, jolloin vallankaappaajat kaappasivat kuninkaallisen vartioston komentajan ja noin 40 kuningassuvun jäsentä ja julistivat absoluuttisen monarkian kumouksen. Saman päivän yönä kuningas kokoontui sotilasjohtajiensa kanssa, joista osa halusi määrätä maan armeijan piirittämään pääkaupunkia. Kuningas itse halusi kuitenkin välttää verenvuodatuksen ja suostui neuvottelemaan vallankumouksellisten kanssa. Vallankumoukselliset suostuivat kuninkaan ehdotukseen siitä, että heidän laatimansa perustuslaki olisi vain väliaikainen ja kuningas olisi mukana myöhemmin laadittavan varsinaisen perustuslain tekemisessä. Maan uuteen hallitukseen otettiin myös huomattava joukko vanhan hallinnon virkamiehiä. Hallitusta johtamaan valittiin Phraya Manopakon (Mano) Nithithada, jonka vaimo oli kuulunut kuningattaren hoviin. Vallankaappaus itsessään sujui miltei verettömästi, eikä kukaan kuollut kaappauksen aikana syttyneessä yhdessä ampumavälikohtauksessa. Kaappausta kannattivat välittömästi sen jälkeen niin talouselämän vaikuttajat kuin työläisetkin, eikä oppositiota ollut juurikaan. Maan seuraavat kolme vuotta osoittautuivat kuitenkin hankaliksi.
Bangkokin lehdistö vaati uutta hallitusta takavarikoimaan kuningassuvun ja maan ylimystön varat ja maat sekä käyttämään näin hankittuja varoja maan talouden kohentamiseen. Uusi hallitus ei ryhtynyt näin jyrkkiin toimiin, mutta Pridi laati taloudellisen ohjelman luonnoksen, johon kuului maiden vapaaehtoinen kansallistaminen. Kuningas vastasi tähän vertaamalla tätä Staliniin. Vallankaappaajien väliaikaisen perustuslain alkusanojen mukaan "maan ylin valta kuuluu kansalle". Kun laadittiin varsinaista perustuslakia, kuningas vaati kuitenkin oikeutta nimittää puolet kansalliskokouksen jäsenistä ja veto-oikeutta sen lakiesityksiin. Pridi ei kuitenkaan myöntynyt näihin vaatimuksiin. Kuningas vetosi nyt Manoon ja hallituksen entisen hallinnon jäseniin. Mano määräsi armeijan joukot painostamaan kansalliskokousta hylkäämään Pridin esitys perustuslaista, mutta kun tämä ei onnistunut hän hylkäsi sen itse "kommunistisena" ja Pridi ajettiin maanpakoon. Manon voitto jäi kuitenkin lyhytaikaiseksi.
Särgjärv (Jõemõisa)
Luontoarvoja ja luokittelu
Järvi sisältyy Kääpa jõen maisemansuojelualueeseen (2 296,2 ha,, KLO1000287). Siihen kuuluvat Jõemõisa järv, Papijärv, Kaiu järv ja Särgjärv sekä Kääpa jõen kaakosta tuleva uomanosa.
Siamin vallankumous 1932
Vastavallankaappausyritykset
Kesäkuussa 1933 Kansanpuolueen nuoret upseerit järjestivät jälleen vallankaappauksen, hajottivat hallituksen ja puhdistivat armeijan kuningasmielisistä. Pridi kutsuttiin takaisin maanpaosta. Kuningasmieliset yrittivät puolestaan vastavallankaappausta kuninkaan serkku prinssi Boworadetin johdolla. Boworadetin suunnitelman mukaan yhdeksän maan pohjoisosien varuskuntaa olisi siirretty piirittämään pääkaupunkia, mutta niistä juoneen osallistui lopulta vain kolme. Kumpikaan osapuoli ei halunnut avointa yhteenottoa ja sotaa käytiin aluksi lähinnä propagandan avulla. Tilanteen kiristyttyä vaihdettiin kuitenkin tykistötulta ja 32 henkilöä sai surmansa. Piirittäjien johtajat pakenivat lopulta pääasiassa Saigoniin. Kahden seuraavan vuoden aikana yritettiin vielä kahta muuta vastavallankaappausta, jotka kuitenkin epäonnistuivat.
Bowardetin vallankaappauksen alkaessa kuningas oli purjehtinut etelään. Hän ei antanut sille avointa tukea, mutta vetosi sen jälkeen armahdusten puolesta. Kansanpuolue uskoi hänen tukeneen vallankaappausyrityksen suunnittelua ja sen taloudellisia järjestelyjä. Kuninkaan myöhemmin julkaistujen muistelmien perusteella nykyisin tiedetään epäilyjen osuneen oikeaan. Vallankaappausyrityksen jälkeen kuningas palasi aluksi pitkien neuvottelujen jälkeen Bangkokiin, mutta lähti jo kolmen kuukauden kuluttua Eurooppaan sanoen syyksi sairaanhoitoon hakeutumisen. Euroopassa ollessaan kuningas kieltäytyi allekirjoittamasta hallituksen esityksiä. Maaliskuussa 1935 hän ilmoitti edelleen Euroopassa ollessaan luopuvansa kruunusta. Hallitus päätti hänen seuraajansa olevan tuolloin Sveitsissä opiskelleen 10-vuotiaan prinssi Ananda Mahidolin. Seuraavien 16 vuoden aikana maan kuningas ei oleskellut kotimaassaan.
Särgjärv (Jõemõisa)
Luontoarvoja ja luokittelu
Järvi on Vesipolitiikan puitedirektiivin (VPD) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu. Järvi luokitellaan limnologisesti samanaikaisesti sekä kovavetiseksi järveksi että miksotrofiseksi järveksi (, KM). Silloin järven veden kalkkipitoisuus on joko keskikorkea tai korkea ja sen ravinnepitoisuudet ovat korkeat. Järvi on tällöin rehevöitynyt. Järven vedessä on myös korkea humuspitoisuus.
Järven rannat ovat suomaaston turvetta ja järven pohjalla lepää paksu kerros mutaa. Muta on vihertävän oranssista ja kaasupitoista orgaanista ainesta, joka katsotaan syntyneen pääasiassa levistä. Pohjasta kohoaa jatkuvasti pieniä kuplia vedenpintaan. Kohoava kaasu on luultavasti metaania. Sen kovaan järvenpohjaan ulottuva syvin kohta on M. zur Mühlenin mukaan 6,3 metriä syvä. Järven vesi on enimmäkseen peräisin ympäröivältä suolta, sadannasta ja pohjan lähteistä. Vesi vaihtuu järvessä hitaasti noin 0,5–2 kertaa vuodessa. Vedenväri on vihreän keltaista ja näkyvyys ulottuu järven mutapohjalle asti. Järvessä ei ole lainkaan vesikasvillisuutta, mutta siellä täällä esiintyy järvisientä. Järvessä elää ainakin särki ja ruutana sekä määrältään vähäisempinä ahven ja suutari. Järvellä tavataan säännöllisesti sorsia. Järven erityisyys tekee siitä tieteellisesti arvokkaan.
Vesistösuhteita
Särgjärv kuuluu Kullavere jõen valuma-alueeseen, jossa sen lasku-uoma on Kääpa jõen sivuhaara. Sivuhaara on vain alussa luonnollinen uoma, koska puolivälin jälkeen se on johdettu kaivettuihin suoriin ojiin. Järveen on johdettu yksi kuivatusoja ja siihen tulee myös lyhyt luonnollinen puro. Laskuoja yhtyy Kääpa jõgeen vajaa kahden kilometrin päässä ja Kääpa jõgi vastaavasti Kullavere jõgeen siitä 15 kilometrin päästä. Välillä se virtaa esimerkiksi Kaiu- ja Jõemõisa järven kautta. Kullavere jõgi laskee Peipsijärven pohjoisosan länsirantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Vladimir Atojev
Vladimir Atojev (, s. 22. tammikuuta, 1999 Rostov-na-Donu) on venäläinen moottoriurheilija.
Ura
Atojev aloitti uransa Karting-sarjoista. Vuonna 2014 Atojev siirtyi Ranskan Formula 4 -sarjaan saavuttaen yhden palkintosijan ja 71 pistettä sijoittuen sarjan 11:ksi. Vuonna 2015 Atojev kilpaili Pohjois-Euroopan SMP Formula 4 -sarjassa. Hän taisteli sarjan mestaruudesta suomalaiskuljettajan Niko Karin kanssa. Atojev saavutti kolme voittoa, neljä paalupaikkaa, 12 palkintosijaa ja viisi kilpailun nopeinta kierrosta sijoittuen sarjan toiseksi. Vuonna 2016 Atojev kilpailee Formula 3.5 V8 -sarjassa.
Kanadan naisten jääpallomaajoukkue
Kanadan naisten jääpallomaajoukkue edustaa Kanadaa naisten jääpallokilpailuissa. Se toimii Kanadan jääpalloliiton alaisuudessa. Kanada ei ole saavuttanut mitalisijoja jääpallon naisten maailmanmestaruuskilpailuissa.
Historia
3. joulukuuta 2005 Kanada pelasi ensimmäisen virallisen naisten jääpallomaaottelunsa Yhdysvaltoja vastaan John Rose Minnesota Ovalilla, Rosevillessa, Minnesotan osavaltiossa, Yhdysvalloissa. Ottelu päättyi tasan 2–2. Seuraavana päivänä Kanadan naiset ottivat ensimmäisen voittonsa, kun Yhdysvallat kaatui 1–3 samalla kentällä.
Ensimmäisen kerran Kanada osallistui jääpallon naisten MM-kilpailuihin 2006 Yhdysvalloissa ja sijoittui kisoissa viimeiseksi eli kuudenneksi.
Batangas
thumb|200px|Batangasin sijainti Batangas on Filippiinien Calabarzonin alueella sijaitseva provinssi. Sen pääkaupunki on Batangas City. Provinssin naapureita ovat pohjoisessa Cavite ja Laguna ja idässä Quezon. Sen väkiluku vuoden 2010 väestönlaskennassa oli 2 377 395.
Aiheesta muualla
13.83333°N, 121°W
Viswanathan Anand
Viswanathan Anand (, s. 11. joulukuuta 1969 Madras, Intia), lempinimeltään ”Vishy” tai ”Madrasin tiikeri”, on intialainen shakinpelaaja ja shakin moninkertainen maailmanmestari.
Anand voitti FIDE:n maailmanmestaruuden vuonna 2000, jolloin maailmanmestaruus oli jakautunut. Hänen voittonsa shakin maailmanmestaruusturnauksessa 2007 toi hänelle kiistattoman maailmanmestaruustittelin. Hän puolusti mestaruuttaan maailmanmestaruusottelussa lokakuussa 2008 Vladimir Kramnikia vastaan. Anand voitti ottelun pistein 6½–4½. Vuonna 2010 Anand voitti MM-ottelun myös Veselin Topalovia vastaan pistein 6½–5½, joten hän säilytti edelleen mestaruustittelinsä. Vuonna 2012 Anand puolusti mestaruuttaan Boris Gelfandia vastaan. Pitkien pelien jälkeen tilanne oli tasan molempien voitettua yhden pelin. Lopulta mestaruus ratkaistiin neljässä nopean shakin katkaisupelissä, jotka voitti Anand pistein 2½ - 1½. Marraskuussa 2013 Anand menetti tittelinsä MM-ottelussa Magnus Carlsenille pistein 3½–6½.
Vuonna 2007 Anandille myönnettiin Padma Vibhushan -palkinto, joka on toiseksi korkein siviilihenkilölle myönnettävä kunnianosoitus Intiassa.
Varhaiset vuodet
Anand oppi pelin kuusivuotiaana. 1987 hänestä tuli ensimmäinen aasialainen, joka on voittanut shakin nuorten maailmanmestaruuden.
Anand tavoitteli maailmanmestaruustitteliä jo 1995, kun hän selviytyi pelaamaan Garri Kasparovia vastaan. Kandidaattiotteluissa hän oli kukistanut Michael Adamsin ja Gata Kamskin. Varsinainen ottelu pelattiin New Yorkin World Trade Centerin 107:nnessä kerroksessa ja se alkoi ennätyksellisesti kahdeksalla perättäisellä tasapelillä. Anand voitti yhdeksännen pelin vahvalla laadunuhrauksella, mutta hävisi neljä seuraavasta viidestä pelistä. Hän hävisi ottelun pistein 10½–7½.
FIDE:n maailmanmestaruus 2000
Anandista tuli FIDE:n maailmanmestari jo 2000, kun hän voitti FIDE:n knock out -turnauksen. Samaan aikaan (2000-2006) Vladimir Kramnik piti kuitenkin Kasparovilta perinteisessä MM-ottelussa voittamaansa kilpailevaa klassisen maailmanmestarin titteliä hallussaan. Anand menetti FIDE-tittelinsä 2002, kun Ruslan Ponomarov voitti vastaavan turnauksen.
Maailmanmestaruus 2007
Anand oli hallitseva maailmanmestari 2007 lähtien, jolloin hän voitti Méxicossa pelatun maailmanmestaruusturnauksen tuloksella 9/14. Tällä kertaa kilpailevaa MM-titteliä ei ollut, joten Anand on kiistaton maailmanmestari. Kahdeksan pelaajan MM-turnaus pelattiin 13.–29. syyskuuta. Anandin lisäksi siihen osallistuivat Vladimir Kramnik, Pjotr Svidler, Aleksandr Morozevitš, Péter Lékó, Boris Gelfand, Levon Aronian ja Aleksandr Grištšuk. Anand oli ainoa, joka ei hävinnyt turnauksessa peliäkään.
Maailmanmestaruus 2008
Anand ja Vladimir Kramnik pelasivat Saksan Bonnissa MM-ottelun 14.–29. lokakuuta 2008. Anand voitti ottelun pistein 6½–4½. Kasparovin mukaan Anandin päätös pelata 1.d4 oli erinomainen ja hän oli valmistellut avauksensa paljon paremmin kuin Kramnik.
Maailmanmestaruus 2010
Vuonna 2010 Anand puolusti mestaruuttaan Veselin Topalovia vastaan. Ottelu pelattiin Sofiassa, Bulgariassa 24. huhtikuuta – 11. toukokuuta 2010. Anand voitti ottelun pistein 6½–5½ ja säilytti maailmanmestaruustittelinsä.
Maailmanmestaruus 2012
Vuonna 2012 Anand puolusti mestaruuttaan Boris Gelfandia vastaan. Pitkien pelien jälkeen tilanne oli tasan molempien voitettua yhden pelin. Lopulta mestaruus ratkaistiin neljässä nopean shakin katkaisupelissä, jotka voitti Anand pistein 2½ - 1½.